Mens borgmester Mikael Klitgård (Venstre) er glad for ordningen, der betyder, at informationerne er der, hvor turisterne er, så erkender formanden for det lokale udviklings- og planlægningsudvalg, Bendt Danielsen (Lokallisten) at det ikke er den optimale løsning. - Der er enighed om, at turisterne i Dronninglund-området skal serviceres lokalt, og det er så det, vi kan nå i forhold til den turistsæson, vi står over for nu, siger han. Heller ikke den Dronninglund Turistforening er tilfreds med ordningen. - Det er bedre end ingenting, men vi håber på et fremtidigt godt samarbejde, hvor turisterne kommer i højsædet, for vi mener, vi har så meget godt at byde på her i området, siger Karen Axen, der er næstformand i foreningen. Turistkontoret i Dronninglund blev lukket ved årsskiftet, og i stedet er turistkontoret i dag samlet i Brønderslev.

Referat:
Brønderslev Kommune er klar til at indgå aftale med den lokale Shell-tank i Asaa om, at det er her fra turisterne i og omkring Dronninglund skal søge oplysninger om lokale seværdigheder.